वृद्धा के परिजनों को दी सांत्वना
अरनोद। विगतदिनों हुई वृद्धा की हत्या पर मंगलवार को कांग्रेस कार्यकर्ता लालगढ़ पहुंचे और परिजनों को सांत्वना दी। महामंत्री हरिओम शर्मा ने बताया कि क्षेत्र में ऐसी निर्दयता पूर्वक हत्या की घटना पहली बार हुई है। इस घटना को अंजाम देने वालों को कठोर सजा मिलनी चाहिए। प्रतिनिधि मंडल में अरनोद ब्लाॅक अध्यक्ष अरूणसिंह चूंडावत, उपाध्यक्ष अशोक भावसार, पूर्व प्रधान बहादुरलाल मीणा, मीणा समाज जिलाध्यक्ष रामलाल मीणा, अशोक सुथार ने परिवार से मिलकर ढाढ़स बंधाया। मीणा समाज के जिलाध्यक्ष रामलाल मीणा ने बताया कि 15 दिनों के अन्दर यदि हत्यारे गिरफ्तार नहीं होते हैं, तो धरना प्रदर्शन किया जाएगा।
hin_Deva hin_Deva